google/wiki40b huggingface dataset:
Veebikoomiks

Veebikoomiksid praegu

Veebikoomiksi struktuur on aastatega arenenud järjejutu taoliseks, kuid ühe lühikese jutu asemel annab autor tavaliselt mingi arvu lehekülgi nädalas välja, luues tihti lõpuks ühe pika koomiksi. Formaat erineb ajalehejutustustest, raadio järjejuttudest ja televisiooniseriaalidest, kuna iga seeria – peatükk või jutustust – on antud väiksemate tükkidena välja ning sisu on tihti ilma vahe-redigeerija või -toimetajata, muutest autori osakaalu suuremaks.
Tavaliselt on veebikoomiksitel oma sait, kuid on ka eraldi veebikoomiksi hosting-saite, nagu Smackjeeves, DrunkDuck või Comicfury. Mõned autorid kasutavad ka saite nagu Deviantart või Tumblr, mis pole otseselt koomiksite jaoks (üks on kunstisait ja teine blogijatele mõeldud), kuid kuhu saab peaaegu lõputult lehti üles laadida ja arhiveerida. Mitmete veebikoomiksite puhul on tavaks saanud säilitada koomiksit nii oma saidil kui tasuta saitidel.
Veebikoomiksi autori Shaenon Garrity sõnul on veebikoomiks arenenud kunstiliselt kõrgemale tasemele kui see oli viisteist aastat tagasi, kui tema ise alustas, ning on väitnud oma veebikoomiksi ajaloo artiklis saidil The comics Journal, et praegused veebikoomiksid on enamasti siiski paremad kui paljud peavoolu koomiksid praegu.

Veebikoomiksid Eestis

Kuigi eesti autoritelt pärit veebikoomiksid pole tihti Eesti rindkondades eriti tuntud, on need mingil määral siiski olemas. Eestis on noorte kunstnike ja koomiksiautorite seas pisike huvi veebikoomiksi vastu olemas, eriti kuna see on hea viis avaldada trükimusta jaoks veidi riskantsemat materjali.
Adalsysla – Eesti mütoloogia ainesele toetuv jutustust poisist nimega Säde, kes läheb oma tüdrukut Lindat otsima salapärase nõia käest. Säde kohtab erinevaid mütoloogilisi ja veidraid tegelasi. Tegevus toimub 17. sajandi Eestimaal ja Soomes ning Rootsis. Hetkel on koomiks viimastes peatükkides.
Egowars
Rahingard & Werenval
Sääreots (Harju maakond)

Sääreots (ka Vesisäär) on neem Harju maakonnas Rammu saare kagutipus.
Neeme koordinaadid on 59° 34′ N, 25° 15′ E.
Peeter Oja (matemaatik)

Peeter Oja (sündinud 16. aprillil 1949) on eesti matemaatik. 
Ta on arvutusmeetodite dotsent Tartu Ülikoolis. 
Ta lõpetas 1967 Nõo Keskkooli ja 1972 Tartu ülikooli matemaatikateaduskonna ning 1975 kaitses füüsika-matemaatikakandidaadi kraadi.
Ta on tegelnud splainide ja arvutusmeetodidega. 
Ta on kirjutanud õpikud "Variatsioonvõrratused", "Funktsionaalanalüüs", "Hulgateooria", "Hulgateooria ja matemaatiline loogika" jt ning lugenud kursusi diferentsiaal-, matemaatilise füüsika ja variatsioonvõrranditest,  diskriminatsiooni- ja arvutusmeetoditest,  hulgateooriast,  matemaatilisest ja funktsionaalanalüüsist, tõenäosusteooriast ning splainidest.

Isiklikku

Peeter Oja abikaasa oli matemaatik Eve Oja, funktsionaalanalüüsi professor, Eesti Teaduste Akadeemia akadeemik.
Star Trek: Enterprise

"Star Trek: Enterprise" (kahel esimesel hooajal "Enterprise") oli "Star Treki" teemaline teleseriaal.
Seriaal kestis neli hooaega aastatel 2001–2005, kokku tehti 98 jagu.

Sisu

Tegevus algab aastal 2151, üle saja aasta enne sarja "Star Trek" tegevust.
Šig-Alei

Šig-Alei (tatari Şahğäli xan või Şäyex Ğäli xan, ka Šahh Ali; 1505–1567) oli Kassimovi khaan ja Kaasani khaan ning hiljem tsaar Ivan IV väepealik.
Šig-Alei oli Kassimovi khaan aastatel 1516–1519, 1535–1546, 1546–1551 ja 1552–1567 ning Kaasani khaan aastatel 1519–1521, 1546 ja 1551–1552. Ta oli khaaniriigi Vene-meelsete juht ning kukutati seetõttu mitu korda.
1552. aastal püüdis ta Kaasani khaaniriiki Ivan IV kätte mängida, kuid Vene-vaenulik Yadigar Muhammad tõukas ta troonilt ning üritas venelastele vastu hakata. Ent Kaasan vallutati ja liideti Venemaaga juba samal aastal (1552) ning nii tuli ka Šig-Aleil sellest khaanitiilist igaveseks loobuda.
Selle asemel sai temast üks olulisemaid tatari väepealikke Ivan Julma õukonnas, kes juhtis ka esimest rüüsteretke Vana-Liivimaale Vene-Liivi sõja alguses, 1558. aasta jaanuaris-veebruaris. Ta saatis liivimaalastele ka kirja, milles manitses neid tsaari nõudmistele kuuletuma. Et nood seda aga ei teinud, läks sõda edasi ning Šig-Alei laastas veel mitmel korral Liivimaad.
1560. aastatel tegeles ta peamiselt Moskoovia piirilinnade kaitsmisega Poola-Leedu vägede vastu.
Arnold Ree

Arnold Ree (17. märts 1913 Tallinn – 1990 Tallinn) oli eesti poksija.
Ree oli Eesti meister 1939. aastal poolraskekaalus (kuni 79,4 kg).
Ree töötas Tallinnas metallitreialina, alates 1939. aastast ametikoolis õpetajana.
Surmatants (Notke)

"Surmatants" on hiliskeskaegse saksa meistri Bernt Notke surmatantsu kujutav maal.
Lübecki versioon ei ole säilinud. 1701. aastaks oli teos nii kehvas seisukorras, et maalija Anton Wortmann tegi sellest koopia. Koopia hävis 1942 Lübeckile tehtud õhurünnaku ajal Maarja kiriku põlengus täielikult. Sellel oli 49 figuuri, tants algas flööti puhuva Surmaga ning lõppes hällilapsega.
Carles Puigdemont

Isiklikku

Ta on abielus Marcela Toporiga ja neil on kaks tütart.
Edgar Laane

Edgar Laane (1. mai 1903 Türi – 3. aprill 1947 Uppsala) oli eesti notar.

Haridus

Ta õppis 1922–1926 (lõpetas) Tartu Ülikooli õigusteaduskonnas (matrikkel nr. 3439), Eesti Üliõpilaste Seltsi vilistlane.

Teenistuskäik

Tallinna kinnistusjaoskonna ametnik, alates 1930 notar Paides. 
Põgenes 1944 Rootsi.
Maakataster

Maakataster on laiemas tähenduses infosüsteem (kataster), kus on ära toodud kogu riigi kinnisvarade õiguslik, majanduslik ja looduslik seisund. Kitsamas tähenduses on see mingi riigi hallatav maavaldusi kajastav ametlik register, millel on enamasti kaks osa: maade register ja katastrikaardid.
Franklini maakond (Arkansas)

Franklini maakond (Franklin County) on maakond USA-s Arkansase osariigis. Geograafilised koordinaadid on 35° 31′ N, 93° 53′ W
Maakonna halduskeskused on Ozark ja Charleston.
Maakonna pindala on 1605 km², millest 26 km² moodustab veepindala.
Elanike arv oli 2010. aasta rahvaloenduse järgi 18 125. Aastal 2000 oli elanike arv 17 771.

Ajalugu

Franklini maakond moodustati 19. detsembril 1837. aastal Crawfordi maakonna osast. Maakond sai nime poliitiku, teadlase ja leiutaja Benjamin Franklini järgi.
Lainokk-todi

Kirjeldus

Täiskasvanud lainokk-todid on umbes 11–12 cm pikad ja kaaluvad 7–10,2 g. Tegu on suurima liigiga todide perekonnas.
Nad on väiksed, kohmaka kehaehituse ja lühikese sabaga linnud. Nende pealmised suled on helerohelised, alumised hallvalged ja kollaka tooniga. Neil on punane kõri ning lame ja pikk nokk.

Levila

Liik elutseb Haiti saarel, nii Dominikaani Vabariigis kui Haitis. Elupaikadena eelistavad nad poolkõrbelisi alasid, peamiselt metsad, skrabid, kohviistandused ja mangroovid, mis asuvad tasandikest kuni 1700 meetri kõrgusel merepinnast.

Toitumine

Lainokk-todid toituvad erinevatest putukatest.

Pesitsemine

Liigi pesitsusaeg on enamasti alates märtsist kuni juunini. Pesa teevad nad uuristades 1,5 kõrgusel asuvatesse muldvallidesse uru, mis on tavaliselt 30–60 cm pikad ja umbes 3,7 cm laiad. Pesa ehitamisel osalevad nii isas- kui emaslind ning uuristusprotsess kestab septembrist juunini. Nad on valmis jõuliselt oma pesa kaitsma, seehulgas ka inimeste ja manguste eest.
Kurnas on tavalised 1–4 muna, mis on mõõtmetelt tüüpiliselt 15,9–18 mm kõrged ja 13,3–15 mm laiad – väikseimaid kõigist siniraaliste seltsi lindudest. Munad on värvuselt valged ja tähnideta, kuid märgatava läikega ja koguvad tihti hiljem punakaid mustuseplekke. Nad munevad enamasti aprilli ja juuni vahel ning haudeperiood, mille vältel nii isas- kui emaslind tegeleb haudumisega, kestab hinnanguliselt 2–3 nädalat. Sellele järgnev pesitusperiood kestab samuti 2–3 nädalat, misjärel pojad lahkuvad pesast ning vanematepaar läheb lah.

Häälitsemine

Lainokk-todide peamine häälitsus on monotoonselt vilistatud "tirp-tirp-tirp".

Seisund

Rahvusvahelise Looduskaitseliidu punase nimistu järgi on liik soodsas seisundis.
Melodie und Rhythmus

Melodie und Rhythmus ('Meloodia ja Rütm') on Saksa muusikaajakiri.
Ajakiri alustas ilmumist 1957. aastal Saksa DVs. Melodie und Rhythmus oli Saksa DV-s üks populaarsemaid ajakirju. Alates 2010. aastast ilmub ajakiri kuus korda aastas.
Alates 2014. aasta maist on ajakirja peatoimetaja Susann Witt-Stahl.
Riviera

Itaalia Riviera ehk Liguuria Riviera (itaalia keeles Riviera ligure) on Liguuria mere ja mereäärsete Alpide ning Apenniinide poolt moodustuva mäeaheliku vahel asuv kitsas rannikuriba. Pikuti ulatub ala Prantsusmaa ja Prantsuse Riviera (ehk Côte d'Azuri) piirist Ventimiglia lähedal (endine tollipunkt) kuni Capo Corvoni (varem tuntud ka kui Punta Bianca), mis tähistab La Spezia lahe idapoolset lõppu ja on Toscana piiri lähedal. Seega hõlmab Itaalia Riviera tänapäeval pea kogu Liguuria rannikut, kuid ajalooliselt ulatus see kaugemale läände läbi tänase Prantsusmaa territooriumi kuni Monaconi välja.

Ülevaade

Riviera keskuseks on Genova linn, mis jagab selle ka kaheks peamiseks osaks: Genovast Prantsusmaa piiri poole ulatuv Riviera di Ponente ("loojuva päikese rannik") ja Genova ning Capo Corvo vaheline Riviera di Levante ("tõusva päikese rannik").
Itaalia Riviera on kuulus oma iseäranis pehme kliima ja lõõgastunud elulaadi poolest, mis koos Riviera vanade kalasadamate ja selle maastiku iluga on teinud Rivierast populaarse reisijate ja turistide sihtkoha alates Lord Byroni ja Percy Shelley aegadest 19. sajandi alguses.
Mitmed piirkonna külad ja linnad on tuntud üle maailma: näiteks Portofino, Bordighera, Lerici ja Cinque Terre.
Savona linna ümbruses asuvat Riviera di Ponente osa tuntakse omakorda nimega Riviera delle Palme ("Palmide Riviera") ning Sanremo linna ümbrust tuntakse pikaajalise lillekasvatuspiirkonnana nimega Riviera dei Fiori.
Pihali kraav

Pihali kraav on kraav Raplamaal Kohila vallas Adila ja Pihali külas ning Rapla vallas Ohulepa külas.
Kraavi pikkus on 4,8 km ning see suubub Adila-Krimmi soos paremalt Kasari jõkke (102,5 km suudmest) (59° 05′ 29″ N, 24° 34′ 37″ E). Kraavi valgala on 10,2 km². Lähe: (57° 07′ 38″ N, 24° 35′ 54″ E)
Kraav on tehislik mitteavalik veekogu, mille piiranguvöönd on 50 m.
Kraav läbib Linnuraba looduskaitseala.
Pihali kraavi keskkonnaregistri kood on VEE1107200.
Risti Kool

Risti Kool on lasteaed-põhikool Harju maakonnas Lääne-Harju vallas Harju-Risti külas. Kooli direktor on Jüri Alter.
Kool asutati 1880 Risti külakoolina.
Kasekedrik (perekond)

Kasekedrik (Eriogaster) on kedriklaste sugukonda kuuluv liblikaperekond.
Perekonda kuulub 12 liiki.
Eestis üks liik – kasekedrik (E. lanestris).
Eesti Muusika- ja Teatriakadeemia sümfooniaorkester

Eesti Muusika- ja Teatriakadeemia sümfooniaorkester (lühendatult: EMTA sümfooniaorkester; varem: Tallinna Konservatooriumi sümfooniaorkester) on Eesti Muusika- ja Teatriakadeemia juures tegutsev sümfooniaorkester.
Orkester moodustati arvatavasti 1921. aastal. Aastal 1940 orkestri tegevus soikus. Orkestri tegevus hoogustus jälle 1980ndatel.
Rahvuskogu (Sambia)

Rahvuskogu (inglise keeles National Assembly) on Sambia seadusandlik esindusorgan.
Rahvuskogu on ühekojaline ja koosneb kuni 159 liikmest. Rahvuskogu tegutseb riigi pealinnas Lusakas.
Sambia 1991. aastast kehtiv põhiseadus sätestab, et Rahvuskogu koosneb 150 valitud liikmest, mitte rohkem kui kaheksast presidendi määratud liikmest ja esimehest. Põhiseaduse järgi koosneb parlament presidendist ja Rahvuskogust. President kuulutab välja valimised, kutsub kokku parlamendi ja annab lõpliku heakskiidu seadustele, kuid enamasti aktiivselt parlamendi töös ei osale.
Praegune Rahvuskogu koosseis valiti 20. septembril 2011. Järgmised korralised parlamendivalimised peetakse 2016. aastal.

Rahvuskogu valimised

Rahvuskogu koosseis valitakse viieks aastaks üldistel, ühetaolistel ja otsestel valimistel. Hääletamine on salajane. Hääleõiguslikud on vähemalt 18-aastased Sambia kodanikud.
Rahvuskogu valimistel võib kandideerida vähemalt 21-aastane Sambia kodanik, kes on kirjaoskaja ja valdab riigi ametlikku keelt (inglise keelt). Ta ei tohi olla tunnistatud vastutusvõimetuks, kuriteos süüdi mõistetud ega pankrotis. Ta ei tohi valimistele eelnenud viie aasta jooksul olla kandnud kriminaalkaristust. Kandideerida ei saa ametisolev president, presidendikandidaadid ja mõnes kõrges sõjaväelises või riigiametis olevad isikud.
Valimisteks moodustatakse ühemandaadilised ringkonnad. Valituks osutub igas ringkonnas enim hääli saanud kandidaat. Presidendil on õigus alates Rahvuskogu koosseisu kokkukutsumisest kuni selle laialisaatmiseni mis tahes hetkel nimetada Rahvuskogu liikmeks omal valikul kuni kaheksa inimest.
Kui Rahvuskogu liige sureb või ametist tagasi astub, tuleb 90 päeva jooksul korraldada valimised vakantse koha täitmiseks.
2012. aastal valminud uue põhiseaduse eelnõus nähakse ette mitmemandaadiliste ringkondade kasutuselevõtt ja valimissüsteemi muutmine proportsionaalseks.

Esimehe ja aseesimehe valimine

Rahvuskogu liikmed valivad uue koosseisu esimesel istungil esimese päevakorra punktina Rahvuskogu esimehe. Kui esimehe ametikoht on vakantne, on Rahvuskogul keelatud mis tahes otsuste vastu võtmine, välja arvatud esimehe valimine. Esimehe kandidaat peab vastama Rahvuskogu kandidaadile esitatavatele nõudmistele, kuid ei tohi olla Rahvuskogu liige. Järgmisena on päevakorras aseesimehe valimine. Aseesimees valitakse Rahvuskogu liikmete hulgast. Rahvuskogu esimees juhatab Rahvuskogu istungeid, muu hulgas annab sõna ning valvab seaduste ja kodukorra täitmise järele.

Ülesanded ja töökorraldus

Rahvuskogu võtab vastu seadusi, otsustab riigi eelarveliste vahendite kulutamise üle ja teostab järelevalvet valitsuse tegevuse üle.
Enamik otsuseid võetakse vastu lihtsa häälteenamusega. Rahvuskogu esimees tavaliselt hääletuses ei osale. Ta hääletab vaid siis, kui tema hääl on kaalukeeleks.
Rahvuskogu moodustab komisjone.
Jaak Sooäär

Jaak Sooäär (sündinud 25. aprillil 1972 Tallinnas) on Eesti džässkitarrist.
Ta on kaasa teinud mitmes ansamblis, nt Estonian Guitar Octet, Dynamite Vikings.
Hans Kauri

Hans Kauri (aastani 1935 Hans Mühlberg; 30. mai 1906 – 30. jaanuar 1999 Stockholm) oli eesti zooloog ja loomaökoloog; filosoofiadoktor (1959, Lundi ülikool).

Elukäik

Aastatel 1928–1939 ja 1940–1941 oli ta Tartu ülikooli zooloogia instituudi assistent, 1941–1944 sealsamas ajutine teaduslik sekretär. Aastatel 1938–1940 oli ta Eesti Teaduste Akadeemia teaduslik sekretär.
Aastal 1944 põgenes Rootsi.
Tema eestvõttel loodi Eesti Loodusuurijate Seltsi Koondis Eksiilis, kus ta oli teaduslik sekretär. Ta töötas Lundi zooloogiainstituudis, 1963. aastast Bergeni ülikoolis Norras.
Ta on põhjalikult uurinud roomajaid, kahepaikseid, ämblikulaadseid jt. Oma eluajal oli ta üks Põhjamaade nimekamaid herpetolooge ehk roomajate uurijaid.
Aprillis 1947 asutasid Kauri, Edgar Kant, Julius Mägiste ja veel mitu eesti teadlast Eesti Teadusliku Seltsi Rootsis Lõuna-Rootsi osakonna keskusega Lundis.
Ta oli Rootsi Eestlaste Esinduse juhatuse esimees 1963-1967, 1974-1975 ja 1977-1979.
Espiritu Santo

Espiritu Santo on Uus-Hebriidide ja Vanuatu suurim saar.
Pindala 3677 km². Saarel elab umbes 30 000 inimest. Suurim asula on Luganville, kus elab 10 378 elanikku, põhiliselt vanuatud.
Saare geograafilised koordinaadid on 15°23' S, 166°51' O.
Saar on mägine. 1879 meetri kõrgune Tabwemasana on Vanuatu kõrgeim tipp.

Ajalugu

Hispaania kasuks töötanud portugali meresõitja Pedro Fernandes de Queirós avastas saare 1606, andis sellele nime ja rajas saarele suure lahe põhjakaldale asula. Kogu saarestiku nimetas ta Austrialiaks tunnustuseks Hispaaniat tollal valitsenud Habsburgide dünastiale, mis pärines Austriast.
Hispaania ei suutnud piirkonda valitseda ning Suurbritannia ja Prantsusmaa võtsid selle üle. Saarel paiknes eri asulates korraga mõlema riigi halduskeskus. Teise maailmasõja ajal oli Espiritu Santo liitlasvägede baas.
Kolonelleitnant

Kolonelleitnant on sõjaline auaste paljudes maades, sh Eesti kaitseväes.
Kolonelleitnant vastab Vene alampolkovniku ja saksa ooberstleitnandi auastmele.
Ülase tänav (Tallinn)

Ülase tänav on tänav Tallinnas Kristiine linnaosas Lilleküla asumis Lille allasumis. 
Tänav algab Kibuvitsa tänavalt, ristub Tulika tänavaga ja lõpeb seejärel Lilleküla tööstuspiirkonnas umbtänavana. Ülase tänav on ligikaudu 170 meetri pikkune.
Ülase tänav sai nime 15. veebruaril 1933.
Prantsusmaa haldusjaotus

Ringkonnad

Departemangud on jaotatud ringkondadeks (arrondissement). Ringkonna keskus on alamprefektuur (sous-préfecture) (välja arvatud prefektuur ise).

Kantonid

Ringkond jaguneb kantoniteks (canton).

Vallad

Kantonid omakorda on jagatud Prantsusmaa kõige väiksemateks haldusüksusteks: valdadeks (commune).
Prantsusmaa Euroopa-osas on 36 664 valda ja koos DOM-TOM'iga 36 685 valda. Vallad on riigi peamised haldusüksused, kohaliku omavalitsuse asukohad. Valda juhib meer (Maire), kelle asukoht on Raekojas (Mairie). Peaaegu kolmandikus valdadest elab vähem kui 200 inimest. Vallad loodi 14. detsembril 1789 ja neid oli alguses 44 000.
Valla keskmine pindala on 14,89 ruutkilomeetrit. Suurima pindalaga on Arles (Bouches-du-Rhône; 770 km²) ja väikseim on Castellon-d'Albret (Gironde; 0,0376 km²).
Kõige lühema nimega on Y (Somme); pikima nimega on Saint-Rémy-en Bouzemont-Saint-Genest-et-Isson (Marne'i departemang).
Väikseim vallavalitsushoone on Saint-Germain-du-Pasquieri vallal Eure'i departemangus. Kabel-hoone mõõtmed on 3x2,70 m (ehitati 1952).
Nikolajs Zaicevs

Nikolajs Zaicevs (sündinud 1992) on Läti jalgpallur.
2012 mängis ta klubis FC Narva Trans.
Hageri-Mäeküla vald

Hageri-Mäeküla vald (saksa keeles Pastorat Haggers-Mähküll) oli vald Harjumaal Hageri kihelkonnas. Vald eksisteeris 1866–1867 ja siis eraldus Mäeküla vald eraldi vallaks.
Väljasuremine

Eestis hävinud liigid

Nimestik haarab liike, mille esinemise kohta Eestis ajaloolisel ajal on kindlaid andmeid, kuid mis tänapäevaks on täielikult Eestis välja surnud.
Eveeni keel

Murded

Eveeni keel jaguneb erinevate käsitluste järgi kahte või kolme murderühma – lääne-, (kesk-) ja idamurdeks, mis jagunevad 20 murdeks ja paljudeks murrakuteks.

Fonoloogia

Eveeni keeles on 18 täishäälikut (9 pikka ja 9 lühikest) ning 18 kaashäälikut.

Morfoloogia

Eveeni on aglutinatiivne. Eveeni keeles on 13 käänet. Eristatakse ainsust ja mitmust ning esimest, teist ja kolmandat isikut. Keeles puuduvad eesliited, käändeid märgitakse järelliidetega. Morfoloogiliselt ülesehituselt sarnaneb eveeni keel mongoli keelega. Eveeni keelele on omane SOV-tüüpi sõnajärg.
Eesti ja soome-ugri keeleteaduse ajakiri

Eesti ja soome-ugri keeleteaduse ajakiri (inglise keeles Journal of Estonian and Finno-Ugric linguistics) on soome-ugri keeli käsitlev teadusajakiri (täpsemalt jätkväljaanne), mis ilmub aastast 2010. Ajakirja peatoimetaja on Urmas Sutrop. Ajakirja annab välja Tartu Ülikooli Kirjastus. Ajakiri ilmub sarjast Humaniora: linguistica estonica et fenno-ugrica.
Andres Särev

Andres Särev (8. veebruar 1902 Variku talu, Paistu – 18. märts 1970 Tallinn) oli eesti lavastaja, näitleja ja dramaturg.
Ta lõpetas Paistu kihelkonnakooli ja jätkas õpinguid Viljandis. 1922 alustas Ugalas näitlejana, aastail 1924–1926 oli samas näitejuht. Hiljem töötas ta lavastajana teistes Eesti teatrites.
Teda peetakse A. H. Tammsaare esimeseks dramatiseerijaks.
Tema abikaasa Anna oli samuti näitleja.
Andres Särev on maetud Metsakalmistule. Eesti Teatri- ja Muusikamuuseumi filiaal Andres Särevi kortermuuseum avati 1982. aastal Tallinna kesklinnas aadressil Tina tänav 23.
Jungi isiksusetüpoloogia

Jungi isiksusetüpoloogia (Jungian Type Index, JTI) on alternatiiv Myers-Briggsi isiksusetüüpide teooriale (Myers–Briggs Type Indicator, MBTI). 2001. aastal Optimase poolt tarvitusele võetud JTI töötasid 10 aasta jooksul välja Norra psühholoogid Thor Ødegård ja Hallvard E. Ringstad. JTI aitab mõista, milliseid psühholoogilisi funktsioone inimene eelistab kasutada. Funktsioonid määratles Carl Jung oma raamatus "Psühholoogilised tüübid", nende hulka kuuluvad näiteks mõtlemine versus tunnetus ja taju versus intuitsioon.
JTI küsimused ja metodoloogia eelistatud funktsioonide määratlemiseks erineb MBTI meetodist. Näiteks jätab see kõrvale sõnapaarid, mida võib olla keerukas tõlkida inglise keelest teistesse keeltesse. Paljudes keeltes kujundab lause kontekst sõna tähenduse, kuid inglise keeles märgistavad sõnad ise rohkem tähendust.

Ülevaade

MBTI süsteemi sarnaselt määratleb JTI neli kategooriat, millest on tuletatud 16 isiksusetüüpi: ekstravertne ja introvertne, intuitiivne/sensoorne, mõtleja/tundeinimene, kohaneja/otsustaja. Isiksusetüüp määratakse uurimise abil või nende kategooriate enesevaatluse käigus. Näiteks võib liigitada ekstravertse intuitiivse-mõtleja-otsustaja ENTJina (Extrovert-Intuiting-Thinking-Judging). Selle pealiskaudse klassifikatsiooni taga peitub aga komplitseeritus. Igal isiksusetüübil on sellega seotud Jungi kognitiivsed funktsioonid, mille eesmärk on selgitada viise, kuidas üks või teine tüüp tajub reaalsust ja sellega suhtleb. Igal isiksusetüübil on kõik neli kognitiivset funktsiooni (mõtlemine, tundmine, intuitiivsus ja sensoorsus) pandud erinevasse järjekorda ja liigitatud erinevatele introvertsuse/ekstravertsuse tasemetele. Iga isiksusetüübi kahest keskmisest tähest ühel on primaarne funktsioon, mille abil nad suhtlevad maailmaga, ja üks on abistav. Näiteks on ENTJi primaarne funktsioon (ekstravertne) mõtlemine ja nende sekundaarne funktsioon (introvertne) intuitiivsus.

Kommertsialiseerimine

Kuigi see süsteem on suhteliselt tundmatu Ameerika Ühendriikides, on sel oma turuosa Skandinaavias, kuigi algupärast MBTI meetodit kasutatakse siiski kõige enam. Norras ja Rootsis kogub JTI samuti kasutajaid seoses teiste meetoditega, mis täiendavad JTId, et määratleda karjäärivalikut ja nõustamist. Sellel on edasimüüjaid ka Hollandis, Hiinas ja Saksamaal.
Väike-Pakri kalmistu

Väike-Pakri kalmistu on kalmistu Väike-Pakri saarel Harju-Madise kihelkonnas, praeguse haldusjaotuse järgi Paldiski linnas. 
Kalmistu on rajatud arvatavasti 18. sajandil, seal on toimunud korduvalt ülematmisi. Praegu on kalmistu jäetud maha, sealsed tähised on enamikus hävitatud. 
Kalmistul asub Väike-Pakri kirik.
Xcas

Operatsioonisüsteem

Microsoft Windows, Apple macOS või Linux/UNIX.

Ajalugu

Xcas ja Giac on avatud lähtekoodiga projektid, mida arendatakse Bernard Parisse'i juhtimisel alates 2000. aastast Prantsusmaal Grenoble'is Joseph Fourier' ülikoolis. Xcas ja Giac põhinevad Parisse'i eelmise Erable'i projekti kogemustel.
Mihhail Fridman

Mihhail Maratovitš Fridman (vene keeles Михаил Маратович Фридман; sündinud 21. aprillil 1964 Lvivis) on juudi rahvusest Venemaa ettevõtja.

Elulugu

Fridman sündis Lvivis, kus ta veetis ka lapsepõlve. Ta õppis Moskva Terase ja Sulamite Instituudis. Asutas koos õpingukaaslaste German Hani ja Aleksei Kuzmitšoviga 1980. aastate lõpus Alfa grupi kooperatiivina, mille tegevusalaks oli akende puhastamine. Ta on Alfa grupi üks omanikke, Alfa grupi nõukogu esimees, Alfa-Banki nõukogu esimees, TNK-BP nõukogu liige. Tegutseb muuhulgas naftakaubanduse, panganduse, telekommunikatsiooni (Altimo) ja jaekaubanduse valdkonnas. 1990. aastate erastamise käigus omandas ta suurosaluse naftatootmisettevõttes TNK. 2003. aastal loodi selle baasil ühisettevõttena BP-ga TNK-BP.
2008. aastal hindas Forbes tema varanduse suuruseks ligi 21 miljardit dollarit, millega ta mahtus 20 maailma rikkaima inimese hulka. 2009. aasta algul oli vara Forbesi hinnangul vähenenud 6,3 miljardi dollarini, 2014. aasta alguseks aga kasvanud 17,6 miljardi dollarini.
Fridman on Venemaa Ühiskondliku Palati liige.

Isiklikku

Fridman on lahutatud, tal on neli last: kolm tütart ja üks poeg.
André Silva

Koondisekarjäär

Ta kuulus Portugali kuni 20-aastaste koondisse 2015. aasta juunioride maailmameistrivõistlustel, kus lõi neli väravat.
Debüüdi Portugali rahvuskoondises tegi ta 26. augustil 2016 mängus sõprusmängus Gibraltari vastu.
Esimese värava lõi ta koondise särgis 7. oktoobril 2016 MM-i valikmängus Andorra vastu.
2017. aasta FIFA konföderatsioonide karikavõistluste viimases alagrupimängus lõi ta värava Uus-Meremaa vastu.
Lisaks on ta Portugali koondises esindanud 2018. aasta maailmameistrivõistlustel.
Mauri Kiudsoo

Mauri Kiudsoo (sündinud 9. novembril 1973) on eesti arheoloog.
Ta lõpetas 1992. aastal Tallinna Reaalkooli.
Ta lõpetas Tartu Ülikooli ajaloo erialal 2000. aastal. Magistrikraadi sai ta samas 2007. aastal.
Alates 1997. aastast töötab ta TLÜ arheoloogia teaduskogu (end. TLÜ Ajaloo Instituudi) numismaatikakogu hoidjana.
Ta on alates 2013. aastast Muinsuskaitseameti arheoloogiamälestiste eksperdinõukogu liige.